CELEX: 52004PC0601
Language: sk
Date: 2004-09-21
Title: Návrh  rozhodnutia Rady o podpise Dohody medzi Európskym spoločenstvom a Švajčiarskou konfederáciou, ktorá doplňuje a pozmeňuje Dohodu medzi Európskym hospodárskym spoločenstvom a Švajčiarskou konfederáciou z 22. júla 1972, pokiaľ ide o ustanovenia uplatniteľné na spracované poľnohospodárske výrobky

KOMISIA EURÓPSKYCH SPOLOČENSTIEV

                                                     Brusel, 21.9.2004
                                                     KOM(2004) 601 v konečnom znení

                                                     2004/0208 (ACC)

                                                     .

                                             Návrh

                                   ROZHODNUTIA RADY

       o podpise Dohody medzi Európskym spoločenstvom a Švajčiarskou konfederáciou,
     ktorá doplňuje a pozmeňuje Dohodu medzi Európskym hospodárskym spoločenstvom
     a Švajčiarskou konfederáciou z 22. júla 1972, pokiaľ ide o ustanovenia uplatniteľné na
                           spracované poľnohospodárske výrobky

                                     (predložená Komisiou)

SK                                                                                            SK
 ---pagebreak---                                          ODÔVODNENIE

     Spoločné vyhlásenie o ďalších vyjednávaniach, pripojené k záverečným aktom dohôd medzi
     Európskym spoločenstvom a jeho členskými štátmi a Švajčiarskou konfederáciou, ktoré boli
     podpísané v Luxemburgu 21. júna 1999, vyzýva Spoločenstvo a Švajčiarsko, aby začali
     vyjednávať o aktualizácii protokolu č. 2 Dohody medzi Európskym hospodárskym
     spoločenstvom a Švajčiarskou konfederáciou z 22. júla 1972.

     Rada splnomocnila Komisiu, aby vyjednávania začala. Pokyny na vyjednávanie pripojené
     k rozhodnutiu Rady určujú nasledujúce ciele:

     (a)     Aktualizácia protokolu č. 2 Dohody medzi Európskym hospodárskym spoločenstvom
             a Švajčiarskou konfederáciou z 22. júla 1972, v súlade s výsledkami uruguajského
             kola a prepracovanie jeho zamerania na výrobky;

     (b)     Vyriešenie otvorených problémov ovplyvňujúcich obchod, pričom sa pri
             jednotlivých problémoch zohľadnia existujúce obchodné dojednania pre základné
             poľnohospodárske výrobky;

     (c)     Prijatie trvalých prechodných opatrení dohodnutých so švajčiarskymi orgánmi,
             v spojení s vykonávaním rozsahu dohody s cieľom udržať obchodný tok medzi
             Švajčiarskou konfederáciou a novými členskými štátmi po rozšírení Európskej
             únie 1. mája 2004;

     (d)     Zlepšenie recipročného trhového prístupu pre spracované poľnohospodárske
             výrobky;

     Komisia začala vyjednávania so Švajčiarskom koncom roka 2001 a uzavrela ich 25. júna
     2004 parafovaním návrhu dohody, ktorou sa mení a dopĺňa Dohoda medzi Európskym
     hospodárskym spoločenstvom a Švajčiarskou konfederáciou z 22. júla 1972 (dohoda), pokiaľ
     ide o ustanovenia uplatniteľné na spracované poľnohospodárske výrobky.

     Dohoda nahrádza prílohu I dohody z roku 1972 novou prílohou I, ktorá je pripojená k tejto
     dohode ako príloha 1, aj protokol č. 2 k dohode z roku 1972 novým protokolom č. 2, ktorý je
     pripojený k tejto dohode ako príloha 2.

     Podľa všeobecného smeru sledovať trhovejšie orientovaný prístup sa referenčné ceny
     periodicky upravujú podľa článku 5, odsek 4 protokolu č. 2.

     Priloženým návrhom na rozhodnutie Rady sa žiada Rada, aby sa predseda Rady menoval za
     osobu oprávnenú podpísať v mene Európskeho spoločenstva Dohodu KOM (…), ktorou sa
     mení a dopĺňa Dohoda medzi Európskym hospodárskym spoločenstvom a Švajčiarskou
     konfederáciou z 22. júla 1972, pokiaľ ide o ustanovenia uplatniteľné na spracované
     poľnohospodárske výrobky.

SK                                               2                                                 SK
 ---pagebreak---                                                            2004/0208 (ACC)

                                                   Návrh

                                             ROZHODNUTIA RADY

           o podpise Dohody medzi Európskym spoločenstvom a Švajčiarskou konfederáciou,
         ktorá doplňuje a pozmeňuje Dohodu medzi Európskym hospodárskym spoločenstvom
         a Švajčiarskou konfederáciou z 22. júla 1972, pokiaľ ide o ustanovenia uplatniteľné na
                               spracované poľnohospodárske výrobky

     RADA EURÓPSKEJ ÚNIE

     so zreteľom na Zmluvu o založení Európskeho spoločenstva, najmä článok 133 v súvislosti
     s článkom 300, odsek 2,

     so zreteľom na návrh Komisie1,

     keďže:

     (1)      Rada splnomocnila Komisiu, aby vyjednávala so Švajčiarskou konfederáciou
              o zlepšenom recipročnom trhovom prístupe pre spracované poľnohospodárske
              výrobky;

     (2)      výsledky rokovania príslušne odrážajú pokyny na vyjednávanie, ktoré vydala Rada,
              zohľadniac najmä prispôsobenie protokolu 2 Dohody medzi Európskym
              hospodárskym spoločenstvom a Švajčiarskou konfederáciou z 22. júla 1972;

     (3)      s výhradou jej uzavretia k neskoršiemu dátumu je želateľné, aby sa podpísala dohoda
              parafovaná 25. júna 2004,

     ROZHODLA TAKTO:

     1
              Ú. v. EÚ C […], […], s. […].

SK                                                  3                                               SK
 ---pagebreak---                                          Jediný článok

     S výhradou jej uzavretia k neskoršiemu dátumu sa týmto splnomocňuje predseda Rady, aby
     menoval osobu oprávnenú v mene Európskeho spoločenstva podpísať Dohodu medzi
     Európskym hospodárskym spoločenstvom a Švajčiarskou konfederáciou, ktorou sa mení a
     dopĺňa Dohoda medzi Európskym hospodárskym spoločenstvom a Švajčiarskou konfederáciou
     z 22. júla 1972, pokiaľ ide o ustanovenia uplatniteľné na spracované poľnohospodárske
     výrobky.

     V Bruseli […]

                                             Za Radu
                                             predseda

SK                                             4                                              SK